31985L0038
L 016/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 14 декември 1984 година
за изменение на приложения I и II към Директива 66/401/ЕИО на Съвета относно търговията със семена от фуражни култури
(85/38/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), последно изменена с Директива 82/287/ЕИО (2), и по-специално член 21а от нея,
като има предвид, че вследствие развитието на научно-техническото познание следва да бъдат внесени изменения в приложения I и II към Директива 66/401/ЕИО поради посочените мотиви;
като има предвид, че при един определен род от видовете ливадна метлица (Роа pratensis L.) е известно, че сортовата чистота може да бъде по-лесно изследвана в сравнение с някои други видове; като има предвид, че вследствие на този факт за този род сортове в приложение II към горепосочената директива бе установено специфично допустимо отклонение по отношение на сортовата чистота;
като има предвид, че нормите за сортова чистота, приложими за ливадната метлица, и процедурата за изследване на спазването на тези норми трябва да бъдат променени така, че да се позволи елиминирането на евентуална дискриминация между различните видове сортове, което да се използва за препратки при инспекциите на място във всички случаи и да се отчетат съвременните практики в областта на сертификацията;
като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
Приложение I към Директива 66/401/ЕИО се изменя, както следва:
1.
В таблицата, включена в точка 2, думите „апомиктични моноклонни сортове на Роа sрр“ се заменят с думите „сортове на Роа pratensis, посочени във втората част на третото изречение от точка 4“.
2.
Във второто изречение на точка 4 думите „или апомиктични моноклонни сортове на Роа sрр“ се заменят с думите „или на Роа pratensis“.
3.
В точка 4 след второто изречение се вмъква следният текст:
„По отношение на Роа pratensis броят растения от културата, които са признати като явно несъответстващи на сорта, не трябва да надвишава:
-
1 на 20 кв.м. за производството на основни семена,
-
4 на 10 кв.м. за производството на сертифицирани семена;
въпреки това, по отношение на сортовете, които са официално класифицирани като „апомиктични моноклонни сортове“ според приетите процедури, с оглед горецитираните норми за производството на сертифицирани семена, може да се счете за допустим броят, който не надвишава шест на 10 кв.м. за растенията, признати като явно несъответстващи на сорта. За целите на прилагането на дадена държава-членка може да бъде разрешено, съгласно процедурата, предвидена в член 21, да оцени спазването на нормите за сортова чистота на културите на Роа pratensis, принадлежащи към тези сортове, не само въз основа на инспекцията на място, извършена съгласно точка 6 от приложение I, когато е видно, че съблюдаването на нормите за сортова чистота, определени в приложение II, е гарантирано чрез съответни опити върху семената или посредством други подходящи средства.“
4.
В последното изречение на точка 4 думите „и апомиктични моноклонни сортове на Роа sрр“ се заличават.
Член 2
Приложение II към Директива 66/401/ЕИО се изменя, както следва:
1.
В първото тире на второто изречение на точка 1 в раздел I думите „Роа sрр, апомиктични моноклонни сортове“ се заменят с думите „Роа pratensis, сортове, посочени във втората част на третото изречение от точка 4 от приложение I“.
2.
В първото изречение на точка 1 от раздел II думите „и апомиктични моноклонни сортове на Роа sрр“ се заменят с думите „и сортове на Роа pratensis, посочени във втората част на третото изречение от точка 4 от приложение I“.
Член 3
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 1 януари 1986 г. Те незабавно информират Комисията и другите държави-членки за това.
Член 4
Адресати на настоящата директива са държавите членки.
Съставено в Брюксел на 14 декември 1984 година.